CELEX: C2007/056/42
Language: sk
Date: 2007-03-10 00:00:00
Title: Vec C-18/07: Návrh na začatie prejudiciálneho konania, ktorý podal Kammarrätten I Jönköping 22. januára 2007 – Mattias Jalkhed/Jordbruksverket

10.3.2007   
            
            
               SK
            
            
               Úradný vestník Európskej únie
            
            
               C 56/23
            
         Návrh na začatie prejudiciálneho konania, ktorý podal Kammarrätten I Jönköping 22. januára 2007 – Mattias Jalkhed/Jordbruksverket
   (Vec C-18/07)
   (2007/C 56/42)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Kammarrätten I Jönköping
   Účastníci konania pred vnútroštátnym súdom
   
      Odvolateľ: Mattias Jalkhed
   
      Ďalší účastník v odvolacom konaní: Jordbruksverket
   Prejudiciálne otázky
   
               1.
            
            
               Je ustanovenie vnútroštátneho práva zakazujúce držanie dravých vtákov ako domácich zvierat alebo zo záľuby množstevným obmedzením dovozu alebo opatrením s rovnocenným účinkom v zmysle článku 28 ES, ak toto ustanovenie nedovoľuje doviezť takéhoto vtáka do dotknutého členského štátu z iného členského štátu?
            
         
               2.
            
            
               V prípade kladnej odpovede na prvú otázku: Môže byť dotknuté ustanovenie vnútroštátneho práva napriek tomu v súlade s právom Spoločenstva vzhľadom na tvrdenie príslušného vnútroštátneho orgánu, podľa ktorého je toto ustanovenie odôvodnené komplikáciami, pokiaľ ide o prirodzené správanie dravých vtákov v zajatí (teda spoločenské správanie vtákov, správanie pri love a potreba voľného pohybu) a nedostatok ich zdomácnenia, ktoré majú za následok strach a nežiadúci stres pri zaobchádzaní s nimi?
               
                           a)
                        
                        
                           Do akej miery môže byť relevantnou tá skutočnosť, že dotknuté ustanovenie vnútroštátneho práva bolo oznámené Komisii ako návrh technického predpisu v súlade so smernicou 98/34/ES (1) (zmenenou a doplnenou smernicou 98/48/ES) a že Komisia proti nemu nemala námietky (v porovnaní najmä s druhým pododsekom článku 8 ods. 5 smernice)?
                        
                     
                           b)
                        
                        
                           Do akej miery môže byť relevantnou tá skutočnosť, že na úrovni Spoločenstva neexistuje harmonizácia dovozu a držania, okrem iného, dravých vtákov, ktoré sú predmetom prejednávanej veci (na rozdiel od situácie upravenej pravidlami, o ktorú išlo v rozsudku Súdneho dvora vo veci Nilsson a i., C-162/97, Zb. s. I-7477)?
                        
                     
         
      (1)  Ú. v. ES L 204, s. 37.